**«Әулиеата үміті» облыстық жастар сыйлығы**

1. **«Әулиеата үміті» облыстық жастар сыйлығының мақсаты қандай?**

Жамбыл облысы жастарының азаматтық және қоғамдық-саяси белсенділігін арттыру, облыс жастарының білім, ғылым, өнер, мәдени, шығармашылық деңгейінің артуына және өңірдегі жастар саясатындағы өзін-өзі басқару жүйесін қалыптастыруға жағдай жасай отырып, әр түрлі салада жетістікке жеткен және қоғамдық өмірде белсенді болған жастарды көтермелеу және қолдау.

1. **«Әулиеата үміті» облыстық жастар сыйлығын алуға кімдер қатыса алады?**

14 пен 29 жас аралығындағы әр түрлі салада жетістікке жеткен және қоғамдық өмірде белсенді болған облыс жастары қатыса алады.

1. **«Әулиеата үміті» облыстық жастар сыйлығына үміткерлерді кім іріктейді?**

Комиссия төрағасы мен мүшелерінен тұратын арнайы құрылған комиссия қарайды, бағалайды.

1. **Сыйлық көлемі қанша қаржы сомасын құрайды?**

Сыйлық көлемі жергілікті бюджеттен бөлінген қаражат аясында Жамбыл облысы әкімдігінің жастар саясаты мәселелері басқармасымен жүз мың теңгеден кем емес сомада белігіленеді.

1. **Сыйлыққа үміткер болу үшін кімдер және қандай құжаттар тапсыру қажет?**
   1. Жергiлiктi және өзге де облыстық органдар, қоғамдық бiрлестiктер және Қазақстан Республикасының заңнамасында белгіленген тәртіппен тіркелген өзге де заңды тұлғалар немесе жеке тұлғалар Комиссияға мынадай құжаттарды қағаз және электронды түрде жібереді:
   2. кандидаттың жеке куәлігінің көшірмесі;
   3. осы Ереженің қосымшасына сәйкес нысан бойынша тіркеу өтінімі;
   4. мекемеден ұсынымдық хат;
   5. түйіндеме (қазақ немесе орыс тілдерінде жазылған, 3х4 фотосуретімен)
   6. өмірбаяны;
   7. жұмыс орнынан (оқу орнынан) анықтама;
   8. «Мен осы сыйлыққа неге лайықтымын?» тақырыбында жазылған эссе (кемінде 1,5-2 беттен);
   9. 10х15 фотосуреті (1 дана, электронды нұсқасымен);
   10. Соңғы екі жылда (2019-2020 жылы) алған марапаттау дипломдарының, грамоталарының, алғыс хаттарының көшірмесі (болған жағдайда);
   11. Соңғы екі жылдағы (2019-2020 жылы) кандидаттың немесе кандидат туралы мақалалардың, жарияланымдардың көшірмесі (болған жағдайда).
2. **«Әулиеата үміті» облыстық жастар сыйлығы қандай номинациялар бойынша беріледі?**
3. Үздік жас ғалым
4. Үздік жас мұғалім
5. Үздік жас медицина маманы
6. Үздік жас спортшы
7. Музыка (Үздік жас әнші немесе Үздік жас музыкант)
8. Театр және кино саласының үздік жас актері
9. Үздік жас жазба ақын
10. Үздік жас айтыскер ақын
11. Үздік жас баспа журналист
12. Үздік жас тележурналист
13. Үздік жас бейнеоператор
14. Үздік жас фотограф
15. Үздік жас мемлекеттік қызметші
16. Үздік жас құқық қорғау саласының қызметкері
17. Ерлігімен танылған үздік жас
18. Қоғамдық қызметтегі үздік жас
19. Үздік жұмысшы жас
20. Үздік жас кәсіпкер
21. Үздік жас волонтер
22. Үздік жас меценат